ai4bharat/Pralekha huggingface dataset:
سائنس اور ٹیکنالوجی کی وزارت
سائنس اور ٹیکنالوجی کے محکمے کے سکریٹری نے نوجوان سائنسدانوں کو خطرہ مول لینے اور عمیق سائنسی مطالعے کی ترغیب دی
نئی دہلی ، 16 ؍ مارچ: حکومت ہند کے محکمہ سائنس اور ٹیکنالوجی کے سکریٹری پروفیسر آشوتوش شرما نے جامعہ ملیہ اسلامیہ  یونیورسٹی کی حالیہ صد سالہ تقریبات میں پائیدار ترقی سے لے کر ذہین مشینوں کے عروج تک کے شعبوں میں ابھرتے ہوئے چیلنجوں پرقابو پانے کے لئے نوجوان سائنسدانوں کی حوصلہ افزائی کی۔
انہوں نے ’’سائنس اینڈ سائنٹسٹ ان دی نیو میلینیم‘‘ کے موضوع پر ایک لیکچر دیتے ہوئے کہا کہ سائنسی اقدامات کے چیلنج اور مواقع ہمیشہ ابھرتے رہتے ہیں جن سے نمٹنے کے لئے نوجوانوں کو خطرہ مول لینا چاہئے اور پرجوش رہنا چاہئے، صرف عادت پڑ جانےکی وجہ سے ضابطے کے مطابق کام نہیں کرنا چاہئے۔ وہ سائنس اینڈ سائنٹسٹ ان دی نیو میلینیم کے موضوع پر اظہار خیال کر رہے تھے۔
انہوں نے تنوع ، شمولیت ، صنفی مساوات اور احتساب کی اہمیت، فن تعمیر اور ساختیات کے حوالے سے سائنس کو معاشرے کے حق میں مؤثر بنانے کی ضرورت پر زور دیا۔
پروفیسر شرما نے اپلائیڈاور بنیادی سائنس کو الگ کرنے کے بارے میں ماہرین تعلیم میں پائی جانے والی عام غلط فہمیوں کو دور کیا اور یہ نشاندہی کی کہ جس واحد معاملے کی اہمیت ہے اس کا تعلق کام کرنے سے ہے، جو یا تو عمیق ہوگا یا اضافی نوعیت کا۔
ایس ٹی ای ایم شعبوں میں سائنس میں صنفی مساوات کی اہمیت پر زور دیتے ہوئے انہوں نے ایس ٹی ای ایم شعبوں میں جن میں تحقیق، قیادت اور ثقافتی با اختیاری شامل ہیں، خواتین کی زیادہ سے زیادہ نمائندگی کی صورتوں اور طریقوں کے بارے میں بات کی -
اس تقریب میں جامعہ ملیہ اسلامیہ کی وائس چانسلر پروفیسر نجمہ اختر اور ماہرین تعلیم کے علاوہ یونیورسٹی کے طلباء نے بھی شرکت کی۔
۰۰۰۰۰۰۰۰


U-2639
(Visitor Counter : 69
زراعت اور کاشتکاروں کی فلاح و بہبود کی وزارت
ہندوستان کی زیر صدارت جی 20 کے تحت زرعی ورکنگ گروپ  کے پہلے زرعی نمائندوں کی میٹنگ  کی میزبانی کے لیے اندور تیار ہے
تین روزہ پروگرام پہلا اے ڈی ایم ، ، 13-15 فروری 2023 کے دوران اندور میں منعقد ہوگا۔ میٹنگ میں جی 20 کے رکن ممالک، مہمان ممالک اور بین الاقوامی تنظیموں کے تقریباً ایک سو مندوبین کی شرکت متوقع ہے۔
مدھیہ پردیش کے وزیر اعلیٰ شیوراج سنگھ چوہان تین روزہ اجلاس کے پہلے دن نمائش کا افتتاح کریں گے۔ غذائیت سے بھرپور اناج اور اس کی ویلیو ایڈڈ غذائی مصنوعات کے ساتھ ساتھ مویشی پروری اور ماہی پروری کے اسٹال بھی اس نمائش کی توجہ کا مرکز ہوں گے۔
زرعی ورکنگ گروپ کے پہلے اے ڈی ایم کے دوران، زراعت سے متعلق امور پر غور و خوض کرنے کے لیے پہلے دن دو ضمنی پروگراموں کا اہتمام کیا گیا ہے۔ دوسرا دن مرکزی شہری ہوابازی کے وزیر جناب جیوترادتیہ سندھیا کی باوقار موجودگی کا مشاہدہ کرے گا جس کے بعد ان پروگراموں میں شرکت کرنے والے اراکین اور بین الاقوامی تنظیموں کے درمیان عمومی بحث ہوگی۔
تیسرا دن اے ڈبلیو جی کی فراہمی کے قابل اہم امور پر ہونے والی بات چیت کے لیے وقف ہوگا۔ یہ ایک تکنیکی سیشن ہوگا جس میں تمام متعلقہ ممبران اور بین الاقوامی تنظیموں کی طرف سے بات چیت اور شرکت ہوگی۔
اس تقریب کے دوران، مندوبین کو راجواڑا پیلس کی ہیریٹیج واک اور منڈو قلعہ کی سیر کے ذریعہ بھرپور ہندوستانی تاریخ کا تجربہ حاصل ہوگا۔ شاندار عشائیہ اور ثقافتی پیش کش ہندوستانی کھانوں اور ثقافت کا ذائقہ فراہم کرے گی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-1546
(Visitor Counter : 94
بجلی کی وزارت
ملک میں بجلی پیدا کرنے کی موجودہ صلاحیت کی مخرج کے لحاظ سے تفصیلات کا گوشوارہ
نئی دہلی ،7 دسمبر:بجلی اور نئی اور قابل احیاء توانائی کے مرکزی وزیرجناب آر کے سنگھ نے آج راجیہ سبھا میں ایک تحریری جواب میں بتایا ہے کہ ملک میں بجلی پیداکرنے کی موجودہ صلاحیت کی مخرج کے لحاظ سے تفصیلات کا گوشوارہ درج ذیل ہے :
ایندھن کے لحاظ سے تنصیبی صلاحیت
|
|
زمرہ
|
|
تنصیب شدہ پیداواری صلاحیت 
|
|
حجری ایندھن
|
|
کوئلہ
|
|
2,02,415
|
|
لگنائٹ
|
|
6,620
|
|
گیس
|
|
24,900
|
|
ڈیزل
|
|
510
|
|
مجموعی حجری ایندھن
|
|
2,34,444
|
|
غیرحجری ایندھن
|
|
آرا ی ایس 
|
|
1,49,567|
|
ہائیڈرو
|
|
|
|
46,512
|
|
ہوائی ، شمسی اوردیگر احیاتوانائی
|
|
|
|
|
|
ہوائی توانائی
|
|
39,990
|
|
|
|
شمسی توانائی
|
|
47,666
|
|
|
|
بی ایم بجلی /سی او جی ای این
|
|
10,176
|
|
|
|
فضلہ سے توانائی
|
|
402
|
|
|
|
چھوٹے پیمانے پرپن بجلی کی تیاری
|
|
4,822
|
|
|
|
مجموعی تنصیب شدہ صلاحیت
|
|
1,03,055
|
|
نیوکلیائی
|
|
6,780
|
|
مجموعی غیرحجری ایندھن
|
|
1,56,347
|
|
|
|
حجری اورغیرحجری ایندھن
|
|
3,90,791
قابل احیاء توانائی وسائل  کی صلاحیت 18نومبر ، 2021 کو 150گیگاواٹ سے تجاوز کرگئی ہے اوراب 150.05 ڈبلیو کے بقدر ہوگئی ہے ۔
صحت اور خاندانی بہبود کی وزارت
کووڈ – 19 کی تازہ صورتِ حال
موجودہ صورت ِ حال :
حکومت ہند کووڈ – 19 کی روک تھام ، بچاؤ اور بندوبست کے لئے احتیاطی اور سرگرم اقدامات کر رہی ہے ۔ کووڈ – 19 کے بندوبست سے متعلق کوششوں کی اعلیٰ ترین سطح پر مسلسل نگرانی کی جا رہی ہے اور جائزہ لیا جا رہا ہے ۔
بھارت میں اب تک اِس وباء کے 56316 مریض زیرِ علاج ہیں ۔ اب تک کل 36824 لوگ کووڈ – 19 سے صحت یاب ہو چکے ہیں ۔ پچھلے 24 گھنٹے کے دوران 2715 مریضوں کے صحت یاب ہونے کی اطلاع ہے ۔ ہماری صحت یابی کی موجودہ شرح 38.29 فی صد ہے ۔
فی لاکھ آبادی کے تناسب میں بھارت میں مصدقہ مریضوں کی تعداد اب تک 7.1 مریض فی لاکھ تک پہنچ گئی ہے ، جب کہ پوری دنیا میں آبادی کے تناسب میں مریضوں کی تعداد 60 ہے ۔ ڈبلیو ایچ او کی صورتحال کے بارے میں رپورٹ 118 کے مطابق مصدقہ مریضوں کی سب سے زیادہ تعداد والے ملکوں میں فی لاکھ آبادی کے لحاظ سے مریضوں کی شرح مندرجہ ذیل ہے :
|
|
ملک
|
|
مصدقہ مریضوں کی تعداد
|
|
فی لاکھ آبادی کے تناسب میں مریضوں کی شرح
|
|
ریاستِ ہائے ہائے متحدہ امریکہ
|
|
4525497
|
|
60
|
|
وفاقی روس
|
|
1409452
|
|
431
|
|
برطانیہ
|
|
281752
|
|
195
|
|
|
|
240165
|
|
361
|
|
اسپین
|
|
230698
|
|
494
|
|
اٹلی
|
|
224760
|
|
372
|
|
برازیل
|
|
218223
|
|
104
|
|
جرمنی
|
|
174355
|
|
210
|
|
ترکی
|
|
148067
|
|
180
|
|
فرانس
|
|
140008
|
|
209
|
|
ایران
|
|
118392
|
|
145
|
|
بھارت
|
|
96169|
|
7.118 مئی ، 2020 ء کے اعداد و شمار
ابتدائی اور سخت اقدامات سے حوصلہ افزا نتائج برآمد ہو رہے ہیں ۔
صحت اور خاندانی بہبود کی وزارت کے نئے رہنما خطوط
صحت اور خاندانی بہبود کی مرکزی وزارت نے ریڈ / اورینج / گرین زون کی زمرہ بندی کے لئے ریاستوں کو 17 مئی ، 2020 ء کو نئے رہنما خطوط جاری کئے ہیں ۔ ان رہنما خطوط کے مطابق ریاستوں سے کہا گیا ہے کہ وہ ضلع / میونسپل کارپوریشن ، یا اگر ضروری ہے تو سب ڈویژن / وارڈ یا دیگر انتظامی اکائی کی اپنے جائزے کے مطابق ریڈ / اورینج / گرین زون میں زمرہ بندی کر سکتے ہیں ۔
یہ زمرہ بندی وزارتِ صحت کے ذریعے دیئے گئے پیمانوں کے تجزیہ کی بنیاد پر کیا جا سکتا ہے ، جس میں کل موجودہ مریضوں کی تعداد ، فی لاکھ آبادی کے تناسب سے مریضوں کی تعداد ، مریضوں کے دوگنا ہونے کی شرح  ، شرح اموات ، ٹسٹ کی شرحیں اور مثبت پائے جانے والے ٹسٹ کی شرحیں شامل ہیں ۔
فیلڈ ایکشن کے لئے ریاستوں سے کہا گیا ہے کہ وہ گھیرا بندی والے اور بفر زون کو علیحدہ علیحدہ کریں ۔ ریاستوں سے کہا گیا ہے کہ وہ ایسے گھیرا بندی والے زون میں کنٹنمنٹ منصوبے کے سختی سے نفاذ کو یقینی بنائیں ۔
گھیرا بندی والے زون میں خصوصی ٹیموں کے ذریعے گھر گھر جاکر مریضوں کی تلاش کرنا ، تمام معاملات کی نمونوں کے رہنما خطوط کے مطابق جانچ کرنا ، رابطوں کا پتہ چلانا ، تمام مصدقہ مریضوں کے کلینکل بندوسبت کو ترجیح دینا شامل ہے ۔ اس سلسلے میں لوگوں کی سرگرم شمولیت حاصل کی جانی چاہیئے ۔
ہر گھیرا بندی والے زون کے آس پاس ایک بفر زون قائم کیا جانا چاہیئے تاکہ اس بات کو یقینی بنایا جا سکے کہ یہ انفیکشن آس پاس کے علاقوں میں نہ پھیلے ۔ بفر زونوں میں آئی ایل آئی / ایس اے آر آئی کے ذریعے مریضوں یا معاملات کی جامع نگرانی کی جانی چاہیئے ۔
یہ بات اہم ہے کہ بچاؤ کے اقدامات جیسے ذاتی صفائی ستھرائی ، ہاتھوں کی صفائی ، سانس لینے سے متعلق اخلاقیات ، چہرے کو ڈھکنے اور ایک دوسرے سے جسمانی دوری برقرار رکھنے جیسے اقدامات کے بارے میں آئی ای سی سرگرمیوں کے ذریعے سماج میں بیداری پیدا کی جانی چاہیئے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 2622
(
محنت اور روزگار کی وزارت
جناب گنگوار نے مائیگرینٹ ورکروں اور ان کو درپیش مسائل پر قابل اعتماد ڈیٹا کی ضرورت پر زور دیا
محنت کے مرکزی وزیر کا لیبر بیورو سروے سے متعلق ماہرین گروپ کی پہلی میٹنگ سے خطاب
محنت اور روزگار کے مرکزی وزیر مملکت  جناب سنتوش کمار گنگوار نے کو نئی دہلی میں واقع محنت اور روزگار کی وزارت میں منعقدہ لیبر بیورو سروے سے متعلق ماہرین کے گروپ کی پہلی میٹنگ سے خطاب کیا۔ کولکاتا یونیورسٹی کے پروفیسر امیریٹس ایس پی مکھرجی کی صدارت والے ماہرین کے گروپ میں کئی ماہرین اقتصادیات، ماہرین شماریات اور سرکاری افسران کوشامل کیا گیا ہے۔ حکومت نے نقل مکانی، پیشہ ورانہ اکائیوں، گھریلو ورکروں اور دیگر سروے سے متعلق سروے کیلئے لیبر بیورو کو تکنیکی رہنمائی فراہم کرنے کیلئے تین سال کی مدت کیلئے اس کی تشکیل کی ہے۔
اس موقع پر مرکزی وزیر نے کہا کہ ورکروں کے مخصوص طبقات سے متعلق معاملات کو سمجھنے کی کوشش میں حکومت نے لیبر بیورو کو تین اہم سروے کاکام سونپا ہے۔
اس وبا کے دور میں تارکین وطن ورکروں کےسامنے آئی مشکلات کے تئیں گہری تشویش کا اظہار کرتے ہوئے انہوں نے خاص طور سے کووڈ-19 وبا کے سلسلے میں ان ورکروں اور ان کے سامنے آنے والی مشکلات کے سلسلے میں قابل اعتماد ڈیٹا کی ضرورت پر زور دیا۔ یہ ڈیٹابیس حکومت کے لئے ان کے حالات میں اصلاح کیلئے عملی حل تلاش کرنے اور ان کے لئے روزگار کے مواقع پیدا کرنے کی اسکیم بنانے میں معاون ہوگا۔ لیبر بیورو کے ذریعے کرائے جارہے اس مائیگرینٹس ورکروں کے سروےسے ملک میں تارکین وطن مزدوروں کی تعداد کا حقیقی اندازہ لگانے کے ساتھ ہی ان کو درپیش پریشانیوں اور مشکلات کا اندازہ لگایا جاسکے گا۔ اس ڈیٹا کی فوری ضرورت کو دیکھتے ہوئے انہیں ماہرین گروپ سے اس سروے سے متعلق تکنیکی تفصیلات کو جلد سے جلد حتمی شکل دینے کی گزارش کی، جس سے اسے بغیر کسی تاخیر کے پیش کیا جاسکے۔
مرکزی وزیر نے کہا کہ روزگار اور بے روزگاری پر دستیاب ہمارے ڈیٹا کے ذرائع کے مؤثرتوسیع کے لئے حکومت نے پیشہ ور اکائیوں کا ایک سروے شروع کیا ہے، جو لیبر بیورو کے ذریعے کرایا جائیگا۔ چارٹرڈ اکاؤنٹنٹس، وکیلوں اور ڈاکٹروں جیسے پیشوں میں پیدا روزگار کے اعلیٰ حصے کو دیکھتے ہوئے ایسے پیشوں میں پیدا ہونے والے روزگار پر وقتاً فوقتاً جائزہ لیے جانے کی ضرورت ہے۔ سروے کا مقصد روزگار پر قابل وثوق اور مسلسل ڈیٹا تیار کرنا ہے، جو مجموعی روزگار کی منصوبہ بندی اورفروغ میں اِن پُٹ کاکام کریگا۔
ان سروے کو انجام دینے جارہے ادارہ لیبر بیورو کا قیام 1920 میں کیا گیا تھا اور پچھلے 100 برسوں سے معیاری لیبر اعداد وشمار مہیاکرانے کی شاندار روایت کا حامل ہے۔ اپنے قیمتی اعداد وشمار، ایڈمنسٹریٹیو شماریات اور لیبر سے متعلق سروے کے اعداد وشمار کی وجہ سے قومی اور بین الاقوامی سطح پر اس کی تعریف کی جاتی ہے۔ لیبر بیورو ماہانہ بنیاد پر سی پی آئی- ڈبلیو اشاریہ تیار کرتا ہے جس کا استعمال ملک بھر میں مرکزی اور ریاستی حکومتوں سے تعلق رکھنے والے کروڑوں ورکروں اور ملازمین کے مہنگائی بھتہ اور اجرت کیلئے کیاجاتا ہے۔ اس کےعلاوہ یہ ادارہ دیگر کارآمد اعداد وشمار مثلاً سی پی آئی-اے ایل/ آر ایل اور خوردہ قیمت عدد اشاریہ کے علاوہ لیبر کے مختلف پہلوؤں سے متعلق متعدد سروے کا کام کرتا ہے۔ پارلیمنٹ کے ذریعے پاس کیے گئے چار نئے لیبر اصلاحات قوانین کے تحت ریٹرنوں کےتوسط سے حاصل ہوئے اعداد وشمار کے نگہبان کا حق بھی قانون کے مطابق لیبر بیورو کے پاس رہے گا۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 193.53کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 12.02کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,93,53,58,865
|
|
دستیاب خوراک
|
|
12,02,15,630
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 193.53کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 12.02کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزیراعظم کا دفتر
وزیر اعظم نریندر مودی نے یو اے ای کے صدر سے بات چیت کی
متحدہ عرب امارات کے صدر نے ہندوستان کے چندریان -3 مشن کی کامیابی پر اپنی نیک خواہشات کا اظہار کیا
وزیر اعظم نے ان کا شکریہ ادا کیا اور پیغام دیا کہ وہ جی 20 سربراہی اجلاس میں ان کی تشریف آوری کے منتظر ہیں
وزیر اعظم نریندر مودی نے آج متحدہ عرب امارات کے صدر عزت مآب شیخ محمد بن زید النہیان کے ساتھ ٹیلی فون پر بات چیت کی۔
متحدہ عرب امارات کے صدر نے ہندوستان کے چندریان -3 مشن کی کامیابی پر وزیر اعظم اور ہندوستانی عوام کو گرمجوشانہ مبارکباد پیش کی ۔
وزیر اعظم نے اس گرمجوشانہ اظہا ر جذبات کے لیے ان کا شکریہ ادا کیا اور کہا کہ چندریان کی کامیابی پوری انسانیت کی کامیابی ہے، خاص طور پر گلوبل ساؤتھ کی۔
وزیر اعظم نے بتایا کہ وہ اگلے ماہ جی 20 سربراہی اجلاس کے لیے ہندوستان میں ان کا استقبال کرنے کے منتظر ہیں۔
قانون اور انصاف کی وزارت
پریس اعلامیہ
نئی دہلی۔ 16 اکتوبر آئین ہند کے آرٹیکل 217 کی شق  کے ذریعہ تفویض کردہ اختیارات کا استعمال کرتے ہوئے مورخہ 16 اکتوبر 2021 کے نوٹیفکیشن کے ذریعہ ، صدر جمہوریہ ہند ، چیف جسٹس آف انڈیا سے مشاورت کے بعد ، درج ذیل وکلاء کو گجرات ہائی کورٹ کاجج مقرر کرنے پر خوشی کا اظہار کیا ہے۔ان کی تقرری کا اطلاق ان کے عہدہ سنبھالنے کے دن سے ہوگا:-
|
|
سلسلہ وار نمبر
|
|
نام
|
|
1۔
|
|
محترمہ مونا منیش بھٹ
|
|
2۔
|
|
سمیر جیوتیندرا پرساد دیو
|
|
3۔
|
|
ہیمنت مہیش چندر پراچھک
|
|
4۔
|
|
سندیپ نٹور لال بھٹ
|
|
5۔
|
|
انیرودھ پردیومن مائی
|
|
6۔
|
|
نیرل رشمی کانت مہتا
|
|
7۔
|
|
محترمہ نشا مہندر بھائی ٹھاکر
وزارات ثقافت
آئی ایچ آر سی کا 63واں اجلاس 18 سے 19 دسمبر کو اترپردیش اسٹیٹ آرکائیوز میں منعقد کیا جائے گا
اہم نکات:
- اسکالر حضرات کے ذریعہ تاریخ کے مختلف پہلوؤں پر ، سن 1600کے بعد کی بھارتی تاریخ کے اصل ذرائع پر مبنی مجموعی طور پر 24 دستاویزات پیش کیے جائیں گے۔
- حکومت اترپردیش میں وزارت نقل و حمل کے وزیر مملکت جناب دیا شنکر سنگھ، آئی ایچ آر سی  کے 63ویں سیشن کا افتتاح کریں گے۔
آئی ایچ آر سی کے 63ویں سیشن کا انعقاد 18 سے 19 دسمبر 2022 کو لکھنؤ میں اترپردیش اسٹیٹ آرکائیوز، بی-44، مہانگر ایکسٹنشن میں کیا جائےگا۔ یہ دو روزہ سیشن، پہلے دن افتتاحی اور کاروباری سیشن اور دوسرے دن تعلیمی سیشن پر مشتمل ہوگا۔ اسکالر حضرات کے ذریعہ تاریخ کے مختلف پہلوؤں پر ، سن 1600کے بعد کی بھارتی تاریخ کے اصل ذرائع پر مبنی مجموعی طور پر 24 دستاویزات پیش کیے جائیں گے۔
جناب دیا شنکر سنگھ، وزیر مملکت ، وزارت نقل و حمل، حکومت پردیش ، 18 دسمبر 2022 کو صبح 10:30 بجے آئی ایچ آر سی کے 63ویں سیشن کا افتتاح کریں گے۔ سیشن کے دوران بھارت کے قومی آرکائیوز کے کلکشن سے محفوظ شدہ اصل دستاویزات پر مبنی ’’آزادی کی داستان: معروف اور غیر معروف جدوجہد‘‘ کے عنوان کے تحت ایک نمائش کا آغاز محترم وزیر کے ذریعہ کیا جائے گا۔
اس موقع پر جناب مکیش میشرام، پرنسپل سکریٹری، ثقافت و سیاحت، حکومت اترپردیش، اجلاس میں شرکت کے لیے آنے والی وفود کا خیرمقدم کریں گے۔ جناب چندن سنہا، ڈائرکٹر جنرل، نیشنل آرکائیوز آف انڈیا، حکومت ہند اور سکریٹری، بھارتی تاریخی ریکارڈس کمیٹی ، محفوظ شدہ دستاویزات کی ترقی کے موضوع پر ایک رپورٹ پیش کریں گے۔ محترمہ اُما دویدی، اترپردیش اسٹیٹ آرکائیوز کی ڈائرکٹر، لکھنؤ اور اور لوکل سکریٹری، بھارتی تاریخی ریکارڈس کمیٹی ، اس موقع پر ووٹ آف تھینکس پیش کریں گی۔
بھارتی تاریخی ریکارڈس کمیٹی  تخلیق کار، نگہبان اور ریکارڈ استعمال کنندگان پر مشتمل ایک کل ہند فورم ہے، جس کا قیام 1919 میں عمل میں آیا، اور اس کا مقصد ریکارڈس کی انتظام کاری اور تاریخی تحقیق کے لیے اس کے استعمال کے سلسلے میں بھارتی حکومت کومشورے فراہم کرنا ہے۔ نیشنل آرکائیوز آف انڈیا، نئی دہلی بھارتی تاریخی ریکارڈس کمیٹی کا سکریٹیرئیٹ ہے۔ آئی ایچ آر سی کی صدارت کی ذمہ داری وزیر ثقافت کے پاس ہے اور یہ 134 راکین پر مشتمل ہے، جس میں بھارتی حکومت کی ایجنسیاں، بھارتی حکومت کے امیدواران، ریاست/مرکز کے زیر انتظام علاقوں کے آرکائیوز کے نمائندگان ، یونیورسٹی اور تعلیمی ادارے شامل ہیں۔
کمیٹی کے دو ادارے ہیں، ادارتی کمیٹی، جس کا مقصد کمیٹیوں کے اجلاسات میں پیش کیے جانے والے آرکائیوز ذراع کی بنیاد پر کاغذات کی جانچ کرنا اور منظوری دینا ہے، اور  قائمہ کمیٹی، جس کا مقصد اس کی تجاویز کی بنیاد پر کمیٹی کے ذریعہ کیے گئے اقدامات کاجائزہ لینا اور کمیٹی کی میٹنگ کے لیے ایجنڈے پر اپنے نظریات کا اظہار کرناہے۔ وزارت ثقافت کے سکریٹری آئی ایچ آر سی کی قائمہ کمیٹی کے چیئرمین کے طور پر اپنی خدمات انجام دیتے ہیں۔
ٹیکسٹائلز کی وزارت
9 بااختیار لیباریٹریوں کے ذریعہ پی پی ای کور آل کے پروٹو ٹائپ نمونوں کی جانچ کی جارہی ہے اور ان کی تصدیق کی جارہی ہے
جانچ کے معیارات کووڈ-19 کے لئے ڈبلیو ایچ او کے رہنما خطوط کے تصدیق کے مطابق ہیں اور صحت وخاندانی بہبود کی وزارت کی طرف سے بتائے گئے تکنیکی وضاحت کے مطابق ہیں
خریداری کرنے والی ایجنسیوں کو وقتاً فوقتاً پی پی ای کور آل کے سپلائی کئے گئے لاٹ سے نمونے جمع کرنے اور انہیں منظور شدہ لیباریٹریوں سے ٹسٹ کی جانچ کا مشورہ دیا گیا ہے
صحت کے پیشہ ور افراد  کے تحفظ کے پیش نظر پی پی ای کور آل تیار کئے گئے ہیں، جو سب سے اہم ضابطہ ہے۔صحت وخاندانی بہبود کی وزارت کی طرف سے بتائی گئی تکنیکی وضاحت کے مطابق 9 مجاز لیباریٹریوں کے ذریعہ پی پی ای کور آل کے پروٹوٹائپ ٹسٹ کے نمونوں کی جانچ کی گئی ہے اور پھر ان مجاز لیباریٹریوں کی طرف سے ان کی تصدیق کی گئی ہے۔ جانچ کے معیارات کووڈ-19 کے لئے ڈبلیو ایچ او کے رہنما خطوط سے مطابقت رکھتے ہیں اور ڈبلیو ایچ او کے رہنما خطوط سے تصدیق کی گئی ہے اور یہ ٹسٹ کے معیارات آئی ایس او 16603 کلاس 3 کے مطابق ٹسٹ کئے گئے ہیں اور اس سے زیادہ کہ طے کئے گئے معیار کے مطابق جانچ کئے جاتے ہیں۔پی پی ای کو استعمال کرنے والے کی پوری حفاظت کے لئے اس طرح سے بنایا گیا ہے کہ اس میں کوئی رقیق مادہ یا ہوا میں تیرتے ہوئے ٹھوس ذرے داخل نہ ہوسکیں۔
سبھی سرکاری خرید کرنے والی ایجنسیوں اور پرائیویٹ اسپتالوں کومشورہ دیا گیا ہے کہ وہ ایسی تصدیق شدہ ایجنسیوں سے میٹریل خریدیں جن کے پاس منفرد تصدیق شدہ کوڈ ہوں، جو کور آل کے اندر چھپے ہوئے ہوں۔ استعمال کرنے والوں اور خریداری کرنے والی ایجنسیوں سے درخواست کی گئی ہے کہ وہ سرٹیفائڈ مینوفیکچرر سے ہی مٹریل  اسی وقت خریدیں جب ٹیکسٹائل کی وزارت کی ویب سائٹ www.texmin.nic.in پر فراہم کی گئی ویب لنک پر سرٹیفکیٹ کی تصدیق کی گئی ہے۔ مزید یہ کہ خریداری کرنے والی ایجنسیوں کو پی پی ای کور آل سپلائی سیف سے اچانک نمونے جمع کرکے اوران نمونوں کی جانچ 9مجاز لیباریٹریوں سے کرانے کی صلاح دی گئی ہے، جن کی تفصیلات www.texmin.nic.in پر دستیاب ہیں۔
...............................................................
م ن، ح ا، ع ر
27-05-2020
U-2819
(Visitor Counter : 339
بجلی کی وزارت
پورے ملک میں بجلی کی دستیابی میں خاطر خواہ اضافہ
نئی دہلی،22 جولائی ،2021 / آزاد جائزوں کے مطابق دیہی علاقوں میں 16-2015 میں 12 گھنٹے کی اوسط سے سال 2020 میں 20.6 گھنٹے کی اوسط تک پہنچ گئی ہے اور شہری علاقوں میں 22 گھنٹےکی اوسط تک پہنچ گئی ہے۔ مئئی 2021 میں دیہی علاقوں میں بجلی کی اوسط دستیابی 22.17 گھنٹے کی اوسط تھی اور شہری علاقوں میں یہ اوسط 23.33 گھنٹے تھی۔ کئی ریاستوں اور مرکز کے زیر انتظام علاقوں میں دن رات پاور سپلائی کی اطلاع دی۔
بجلی ایک تازہ موضوع ہے۔ صارفین کو بجلی کی سپلائی / تقسیم متعلقہ ریاستی سرکاروں اور / یا ریاستی بجلی سے متعلق یوٹی لیٹیز کی طرف سے کی جاتی ہے۔ حکومت ہند اپنی مختلف اسکیموں کے ذریعے ریاستوں کی مدد کری ہے۔ ان اسکیموں میں دین دیال اپادھیائے گرام جیوتی یوجنا  ، مربوط بجلی ترقیاتی اسکیم  اور اجول ڈسکوم ایسیرینس یوجنا  بھی شامل ہیں۔ ملک میں بجلی کی کوئی قلت نہیں ۔
یہ جانکاری بجلی اور نئی ایک قابل تجوید توانائی کے مرکزی وزیر جناب آر کے سنگھ نے لوک سبھا میں آج ایک تحریری جواب میں فراہم کی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
6877U –
(Visitor Counter : 136
صحت اور خاندانی بہبود کی وزارت
کابینہ نے محکمہ صحت ریسرچ  اور عالمی ادارہ صحت  کے درمیان معاون ٹکنالوجی پر پروجیکٹ اشتراک کے معاہدے پر دستخط کرنے کی منظوری دی
وزیراعظم جناب نریندر مودی کی صدارت میں مرکزی کابینہ کو محکمہ صحت تحقیق  اور عالمی ادارہ صحت  کے درمیان بنیادی طور پر تحقیق، جدت طرازی اور صلاحیت سازی کو فروغ دینے کے ذریعے اعلیٰ معیار کی سستی معاون ٹکنالوجی تک رسائی کو فروغ دینے کے لیے پروجیکٹ اشتراک کے معاہدے پر دستخط کے بارے میں معلومات دی گئی۔
پروجیکٹ اشتراک کے معاہدے  پر ڈبلیو ایچ او نے 10.10.2022 اور محکمہ صحت ریسرچ  نے 18.10.2022 کو دستخط کیے تھے۔
اس تعاون کا مقصد معاون ٹیکنالوجی تک رسائی، تحقیق اور جدت طرازی کو فروغ دینے اور مناسب تربیتی پروگراموں کی تیاری اور تشہیر کی طرف عالمی توجہ مبذول کرانے کی سمت میں کام کرنا ہے۔
وزارت دفاع
ڈیفنس کوریڈور کی تعمیر
راکشا راجیہ منتری جناب اجے بھٹ نے آج راجیہ سبھا میں جناب سامبھا جی چھتر پتی کے سوال کا تحریری جواب دیتے ہوئے درج ذیل معلومات فراہم کیں:
اتر پردیش ایکسپریس وے انڈسٹریل ڈیولپمنٹ اتھارٹی  نے ایئرو انڈیا 2021 کے دوران انڈین ایئر فورس ، ڈیفنس پی ایس یو-بھارت ارتھ موورز لمیٹڈ ، ہندوستان ایئروناٹکس لمیٹڈ  اور نینی ایئرو اسپیس لمیٹڈ کے ساتھ مفاہمت نامہ پر دستخط کیے ہیں۔ مفاہمت نامہ کی تفصیلات درج ذیل ہیں:
- ہندوستانی فضائیہ نے بھارت میں بنانے کے پروگرام کے لیے مفاہمت نامہ پر دستخط کیے ہیں۔
- ایچ اے ایل اور نینی ایئرو اسپیس لمیٹڈ نے ایئرو اسپیس یونٹس کی تعمیر اور وینڈرز کے توسط سے ان کے سپلائی چین کے لیے نالیج پارٹنرز کے طور پر اور ڈیفنس کوریڈور میں مدد کرنے کے لیے مفاہمت نامہ پر دستخط کیے ہیں۔
- بی ای ایم ایل نے اسپیشلائزڈ گاڑیوں کے لیے ایم آر او فیسلٹی قائم کرنے کی خاطر یو پی ای آئی ڈی اے کے ساتھ مفاہمت نامہ پر دستخط کیے ہیں۔
اتر پردیش کے لکھنؤ میں ڈیفنس ایکسپو-2020 کے دوران، یو پی ای آئی ڈی اے اور پرائیویٹ کمپنیوں کے درمیان کل 23 مفاہمت ناموں پر دستخط کیے گئے۔ ان 23 مفاہمت ناموں میں سے 6 کمپنیوں کو پہلے ہی علی گڑھ میں زمین الاٹ کرنے کے بعد انہیں سونپ دیا گیا ہے۔ ان کمپنیوں کے نام ہیں اینکر ریسرچ لیبس ایل ایل پی، پی 2 لوجی ٹیک پرائیویٹ لمیٹڈ، ایلن اینڈ ایلون پرائیویٹ لمیٹڈ، نتیا کرئیشنز انڈیا، سنڈیکیٹ انوویشنز انٹرنیشنل اور پی بی ایم انسولیشنز پرائیویٹ لمیٹڈ۔
حکومت مہاراشٹر نے مہاراشٹر کے اندر ایک ڈیفنس کوریڈور قائم کرنے کے لیے ایک درخواست کا لیٹر بھیجا ہے۔ تاہم، اس بات کا اعادہ کیا گیا ہے کہ اتر پردیش اور تمل ناڈو میں دو ڈیفنس کوریڈور کا مقصد تمام ریاستوں سمیت بھارت میں دفاعی مینوفیکچرنگ کے ایکو سسٹم کو مضبوط بنانے کے لیے تقویت فراہم کرنا ہے۔
نائب صدر جمہوریہ ہند کا سکریٹریٹ
نائب صدر جمہوریہ ہند نے اونم کے موقع پر عوام کو مبارکباد پیش کی
نائب صدر جمہوریہ ہند، جناب ایم وینکیا نائیڈو نے اونم کے موقع پر ایک پیغام کے توسط سے عوام کو مبارکباد پیش کی ہے۔
پیغام کا مکمل متن درج ذیل ہے:
اونم کے مبارک موقع پر، میں ہمارے ملک کے عوام کو مبارکباد پیش کرتا ہوں۔
اونم کیرالا کے ایماندار، انصاف پسند، بے عیب، رحم دل اور ہمدرد رہنما ، عظیم بادشاہ مہابلی کی یاد میں منایا جاتا ہے۔ اونم کا یہ دن روایتی کھیلوں، موسیقی اور رقص، خوش ذائقہ ’اوناسادیہ‘ کی عظیم الشان دعوت کا اہتمام کرکے منایا جاتا ہے۔ پھولوں سے آراستہ قالین بچھاکر گھروں اور دلوں میں راجا مہابلی کا استقبال کیا جاتا ہے۔
اس مرتبہ اونم کے موقع پر، دنیاوی خوشحالی کا جشن مناتے ہوئے، آیئے ہم سب ایمانداری، دیانت داری، رحم دلی، ہمدردی ، جذبہ ایثار و قربانی کی اہمیت کو بھی سمجھیں جنہیں عظیم بادشاہ مہابلی نے اپنایا تھا۔
اونم کے موقع پر فیملی اور دوست احباب مل جل کر جشن مناتے ہیں۔ لیکن اس سال، کووِڈ۔19 وبا کے پھوٹ پرنے کے باعث درپیش غیر معمولی صحتی بحران کی وجہ سے، میں اپنے شہریوں سے، اونم تیوہار کو ، کووِڈ حفظانِ صحت سے متعلق پروٹوکول پر سختی سے عمل کرتے ہوئے اور گھر میں رہ کر ، شائستگی کے ساتھ منانے کی اپیل کرتا ہوں ۔
خدا کرے کہ یہ پرمسرت تیوہار ہمارے ملک میں امن و امان، خوشحالی اور خوشیوں کا نیا دور لے کر آئے۔
یو پی ایس سی
انڈین فاریسٹ سروس امتحان 2021 کے نتائج کا اعلان
نئی دہلی، 28جون 2022 ۔ 27 فروری سے 6 مارچ 2022 تک یونین پبلک سروس کمیشن کے ذریعہ منعقدہ انڈین فاریسٹ سروس امتحان، 2021 کے تحریری حصے اور جون 2022 میں پرسنالٹی ٹیسٹ کے لیے انٹرویوز کی بنیاد پر، میرٹ کے لحاظ سے، ان امیدواروں میں سے جن کی انڈین فاریسٹ سروس میں عہدوں پر تقرری کے لیے سفارش کی گئی ہے، کی فہرست درج ذیل ہے۔
مندرجہ ذیل بریک اپ کے مطابق مختلف زمروں میں تقرری کے لیے کل 108 امیدواروں کی سفارش کی گئی ہے:
|
|
جنرل
|
|
ای ڈبلیو ایس
|
|
او بی سی
|
|
ایس سی
|
|
ایس ٹی
|
|
کل
|
|
30|
|
14
|
|
40
|
|
16
|
|
08
|
|
108#بشمول 01 پی ڈبلیو بی ڈی- 1 اور 03 پی ڈبلیو بی ڈی- 2 امیدوار۔ ۔
# پی ڈبلیو بی ڈی-1 اور پی ڈبلیو بی ڈی-3 میں ایک ایک امیدوار کی عدم دستیابی کی وجہ سے، 02 جنرل اسامیاں خالی رکھی گئی ہیں۔
تقرریاں موجودہ ضابطوں اور دستیاب اسامیوں  کی تعداد کے مطابق کی جائیں گی۔ حکومت کی طرف سے بتائی گئی اسامیوں  کی تعداد درج ذیل ہے:
|
|
جنرل
|
|
ای ڈبلیو ایس
|
|
او بی سی
|
|
ایس سی
|
|
ایس ٹی
|
|
کل
|
|
45
|
|
11
|
|
30
|
|
16
|
|
08
|
|
110$
$ بشمول 02 پی ڈبلیو بی ڈی-1، 02 پی ڈبلیو بی ڈی-2 اور 02 پی ڈبلیو بی ڈی- 3 اسامیاں۔
مندرجہ ذیل رول نمبروں کے ساتھ 09 سفارش کردہ امیدواروں کی امیدواری عارضی ہے:
|
|
0102984
|
|
0332229
|
|
0876037
|
|
0877089
|
|
1013456
|
|
1041106
|
|
1212240
|
|
6413809
|
|
8005805
|
|
یونین پبلک سروس کمیشن میں اس کے کیمپس میں امتحان ہال کی عمارت کے قریب ایک ’سہولت کاؤنٹر‘  ہے۔ امیدوار صبح 10:00 بجے سے شام 5:00 بجے کے درمیان، کام کے دنوں میں اپنے امتحان/ بھرتی سے متعلق کوئی بھی معلومات/ وضاحت ذاتی طور پر یا ٹیلی فون نمبر 011-23385271، 011-23098543 یا 011-23381125 پر رابطہ کرسکتے ہیں۔ نتیجہ کمیشن کی ویب سائٹ www.upsc.gov.in. پر بھی دستیاب ہے۔ امیدواروں کے نمبرات کمیشن کی ویب سائٹ پر جلد دستیاب کرائے جائیں گے۔
نتیجہ کے لیے یہاں کلک کریں۔
Click here for result